Document ID: 32006R1043

ΚΑΝΟΝΙΣΜΌΣ (ΕΚ) αριθ. 1043/2006 ΤΗΣ ΕΠΙΤΡΟΠΉΣ
της 7ης Ιουλίου 2006
σχετικά με τον καθορισμό, για την περίοδο εμπορίας 2004/2005, της πραγματικής παραγωγής ελαιολάδου, καθώς και του ποσού της μοναδιαίας ενίσχυσης στην παραγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί θεσπίσεως κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 5,
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για θέσπιση γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις των παραγωγών (2) και ιδίως το άρθρο 17α παράγραφος 2,
Εκτιμώντας τα ακόλουθα:
(1)
Από το άρθρο 5 του κανονισμού αριθ. 136/66/ΕΟΚ προκύπτει ότι η μοναδιαία ενίσχυση στην παραγωγή πρέπει να προσαρμοστεί σε κάθε κράτος μέλος του οποίου η πραγματική παραγωγή υπερβαίνει την αντίστοιχη εθνική εγγυημένη ποσότητα, που αναφέρεται στην παράγραφο 3 του εν λόγω άρθρου. Για να εκτιμηθεί το ύψος της εν λόγω υπέρβασης, είναι σκόπιμο να ληφθούν υπόψη, για την Ελλάδα, την Ισπανία, τη Γαλλία, την Ιταλία, και την Πορτογαλία, οι εκτιμήσεις παραγωγής επιτραπέζιων ελιών, εκφραζόμενων σε ισοδύναμο ελαιολάδου, βάσει σχετικών συντελεστών που αναφέρονται για την Ελλάδα στην απόφαση 2001/649/ΕΚ της Επιτροπής (3), για την Ισπανία στην απόφαση 2001/650/ΕΚ της Επιτροπής (4), για τη Γαλλία στην απόφαση 2001/648/ΕΚ της Επιτροπής (5), για την Ιταλία στην απόφαση 2001/658/ΕΚ της Επιτροπής (6), και, για την Πορτογαλία, στην απόφαση 2001/670/ΕΚ της Επιτροπής (7).
(2)
Το άρθρο 17α παράγραφος 1 του κανονισμού (ΕΟΚ) αριθ. 2261/84 προβλέπει ότι, για να καθοριστεί το μοναδιαίο ποσό της ενίσχυσης στην παραγωγή ελαιολάδου που μπορεί να προκαταβληθεί, πρέπει να καθοριστεί η εκτιμώμενη παραγωγή για τη συγκεκριμένη περίοδο εμπορίας. Το ποσό αυτό πρέπει να καθοριστεί σε επίπεδο τέτοιο, ώστε να αποφευχθεί κάθε αδικαιολόγητη πληρωμή στους ελαιοκαλλιεργητές. Το εν λόγω ποσό αφορά και τις επιτραπέζιες ελιές, εκφραζόμενες σε ισοδύναμο ελαιολάδου. Για την περίοδο εμπορίας 2004/2005, η εκτιμηθείσα παραγωγή καθώς και το μοναδιαίο ποσό της ενίσχυσης στην παραγωγή που μπορεί να προκαταβληθεί καθορίστηκαν με τον κανονισμό (ΕΚ) αριθ. 1709/2005 της Επιτροπής (8).
(3)
Προκειμένου να προσδιοριστεί η πραγματική παραγωγή για την οποία έχει αναγνωριστεί το δικαίωμα είσπραξης της ενίσχυσης, τα οικεία κράτη μέλη οφείλουν να γνωστοποιούν στην Επιτροπή, το αργότερο την 15η Μαΐου που έπεται κάθε περιόδου εμπορίας, την ποσότητα που έγινε αποδεκτή για ενίσχυση σε κάθε κράτος μέλος, σύμφωνα με τις διατάξεις του άρθρου 14 παράγραφος 4 του κανονισμού (ΕΚ) αριθ. 2366/98 της Επιτροπής (9). Σύμφωνα με τις ανωτέρω ανακοινώσεις, φαίνεται ότι η ποσότητα που έγινε αποδεκτή για ενίσχυση, για την περίοδο εμπορίας 2004/2005, είναι ίση προς 484 598 τόνους για την Ελλάδα, 1 107 906 τόνους για την Ισπανία, 3 107 τόνους για τη Γαλλία, 951 528 τόνους για την Ιταλία, 45 296 τόνους για την Πορτογαλία και 26 τόνους για τη Σλοβενία.
(4)
Η αποδοχή των ποσοτήτων αυτών για ενίσχυση από τα κράτη μέλη προϋποθέτει ότι έχουν διενεργηθεί οι έλεγχοι που αναφέρονται στους κανονισμούς (ΕΟΚ) αριθ. 2261/84 και (ΕΚ) αριθ. 2366/98. Ωστόσο, ο καθορισμός της πραγματικής παραγωγής σύμφωνα με τις κοινοποιηθείσες πληροφορίες για τις ποσότητες που έγιναν αποδεκτές για ενίσχυση από τα κράτη μέλη, δεν προδικάζει τα πορίσματα της εξακρίβωσης της ακρίβειας των στοιχείων αυτών στο πλαίσιο της διαδικασίας εκκαθάρισης των λογαριασμών.
(5)
Λαμβάνοντας υπόψη την πραγματική παραγωγή, πρέπει να καθοριστεί και το ποσό της μοναδιαίας ενίσχυσης στην παραγωγή, όπως προβλέπεται στο άρθρο 5 παράγραφος 1 του κανονισμού αριθ. 136/66/ΕΟΚ, το οποίο καταβάλλεται για τις επιλέξιμες ποσότητες της πραγματικής παραγωγής.
(6)
Για τη Σλοβενία, το ποσό της μοναδιαίας ενίσχυσης στην παραγωγή που καθορίζεται με τον παρόντα κανονισμό προκύπτει από την εφαρμογή κατά το 2005 του ποσοστού που καθορίζεται στο άρθρο 143α του κανονισμού (ΕΚ) αριθ. 1782/2003 του Συμβουλίου (10), για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ελαιολάδου και επιτραπέζιων ελιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο εμπορίας 2004/2005, η πραγματική παραγωγή που θα ληφθεί υπόψη για την ενίσχυση στο ελαιόλαδο, η οποία αναφέρεται στο άρθρο 5 του κανονισμού αριθ. 136/66/ΕΟΚ, είναι ίση προς:
-
484 598 τόνους για την Ελλάδα,
-
1 107 906 τόνους για την Ισπανία,
-
3 107 τόνους για τη Γαλλία,
-
951 528 τόνους για την Ιταλία,
-
45 296 τόνους για τη Πορτογαλία,
-
26 τόνους για τη Σλοβενία.
2. Για την περίοδο εμπορίας 2004/2005, το ποσό της μοναδιαίας ενίσχυσης στην παραγωγή, που αναφέρεται στο άρθρο 5 του κανονισμού αριθ. 136/66/ΕΟΚ, και καταβάλλεται για τις επιλέξιμες ποσότητες της πραγματικής παραγωγής, είναι ίσο προς:
-
130,27 ευρώ/100 χιλιόγραμμα για την Ελλάδα,
-
90,53 ευρώ/100 χιλιόγραμμα για την Ισπανία,
-
132,25 ευρώ/100 χιλιόγραμμα για τη Γαλλία,
-
73,93 ευρώ/100 χιλιόγραμμα για την Ιταλία,
-
132,25 ευρώ/100 χιλιόγραμμα για την Πορτογαλία,
-
39,68 ευρώ/100 χιλιόγραμμα για τη Σλοβενία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 2006.

Labels: 17
19
3
6
18